OpenLLM-France/wikimedia huggingface dataset:
# Alvise Pérez

Alvise Pérez Luis Pérez Fernándezen izengoitia da (Sevilla, 1990eko otsailaren 26a). Alvise Luis izena italieraz da. Espainiako eskuin muturreko politikaria, oso aktiboa sareetan, eta Se Acabó la Fiesta (Bukatu da Festa) alderdiaren bultzatzaile nagusia. Urrutiko Hezkuntzarako Unibertsitate Nazionalean Zientzia Politikoak ikasi zituen eta alderdi desberdinetan karguak izan ditu: Batasuna, Aurrerapena eta Demokrazia eta Herritarrak - Herritarron Alderdian.
Bere ospea dator batez ere gezurrak zabaltzeagatik izan dituen salaketak eta epaiketei esker; baita ere egindako probokazio publikoengatik, Javier Mileiren estiloa imitatuz. Horregatik, diputatua izateko beharra aldarrikatu du sarritan, immunitate parlamentarioa lortzeko. Antzeko prozesua José María Ruiz-Mateosek egin zuen 1989an. 2024ko ekainaren 9ko hauteskundeetan Europako Parlamenturako hiru aulki eskuratu zituen. Hego Euskal Herrian 22.975 boto eskuratu zituen. Espainian 800 000 boto lortu zituen.

## Erreferentziak

* ↑ https://www.todoalicante.es/alicante-ciudad/polemico-discurso-alvise-perez-plaza-ayuntamiento-alicante-20240531164528-nt.html
* ↑ https://www.naiz.eus/eu/info/noticia/20240528/estas-elecciones-europeas-tienen-su-propio-jose-maria-ruiz-mateos
* ↑ https://www.berria.eus

## Kanpo estekak

* (Gaztelaniaz):Web de la agrupación de electores Se Acabó La Fiesta.
* Datuak: Q121434583
* Multimedia: Alvise Pérez / Q121434583
# Alvinópolis

Alvinópolis Brasilgo udalerri bat da, Minas Gerais estatuan kokatua. 15.059 biztanle ditu 599,443 km²ko eremuan.

## Ikus, gainera

* Minas Gerais

## Kanpo estekak

* Datuak: Q370048
* Multimedia: Alvinópolis / Q370048
# Alviyanto Prastyadi

Alviyanto Prastyadi (Klaten, 2002ko otsailaren 18a) arkularia da. Indonesia ordezkatu zuen 2020ko Udako Olinpiar Jokoetan.

## Erreferentziak

* ↑ Alviyanto Prastyadi
* ↑ Alviyanto PRASTYADI

## Kanpo estekak

* Datuak: Q107620846
# Alvo (Nebraska)

Alvo Nebraskako herri bat da. Cass konderrian kokatua dago. 2010ean 132 biztanle zituen, 0,26 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q1290725
* Multimedia: Alvo, Nebraska / Q1290725
# Alvito (Italia)

    Artikulu hau Italiako udalerriari buruzkoa da; beste esanahietarako, ikus «Alvito».
Alvito Italiako udalerri bat da. Frosinoneko probintzian kokatuta dago, Lazio eskualdean. 2.485 biztanle ditu, 51,72 kilometro koadroko azaleran banatuta.

## Mugakideak

Alvitok honako udalerri hauekin egiten du muga:
Atina Campoli Appennino Casalvieri Pescasseroli Posta Fibreno San Donato Val di Comino Vicalvi Gallinaro

## Kanpo estekak

* Datuak: Q116390
* Multimedia: Alvito (Italy) / Q116390
# Alvito (Portugal)

    Artikulu hau Portugalgo udalerriari buruzkoa da; beste esanahietarako, ikus «Alvito».
Alvito Portugalgo Bejako barrutian dagoen udalerria da. 2006ko erroldaren arabera, herriak 2.723 biztanle zituen.

## Banaketa administratiboa
### Fregesiak

* Alvito
* Vila Nova da Baronia

## Demografia

Biztanleriaren bilakaera (1801 – 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 1.079 | 4.569 | 3.065 | 4.556 | 4.850 | 2.968 | 2.650 | 2.688 | 2.504 |

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Alvitoko udalaren webgunea.
* Datuak: Q449526
* Multimedia: Alvito (Portugal) / Q449526
# Agriparen termak

Agriparen termak (latinez Thermae Agrippae) Marko Vipsanio Agripak K.a. I. mendean eraikitako Antzinako Erromako termak ziren.

## Deskribapena

Agriparen termak Antzinako Erroman eraiki ziren terma handietatik lehenak izan ziren. Jatorrian, ez ziren berez terma batzuk, baizik sauna bat. Baina, Aqua Virgoa amaitu ondoren, Agripak K.a. 19an amaitutako akueduktuarekin, bainuak, modu erregularrean hornitu ahal izan ziren urez, berez termatan bihurtuz, apaindurazko igerileku handi bat eta barne apaindura aberats batekin. 80an, termek sute bat jasan zuten, baina berrituak eta zabalduak izan ziren. Hadriano enperadorearen garaian, barne erreforma ezberdinak egin ziren.
Dirudienez, VII. mendetik aurrera, termak, eraikuntza materialen harrobi bezala erabili ziren, hori gora-behera, egituraren zati handi bat, zutik mantentzen zen XVI. mendean, Baldassare Peruzzi eta Andrea Palladioren grabatuek adierazten dutenez, beste batzuen artean. Gaur egun, tokia oso urbanizatua dago, eta kontserbatzen diren hondarrak oso urriak dira.

## Beste terma ezagun batzuk

* Dioklezianoren termak
* Trajanoren termak
* Titoren termak
* Neronen termak
* Karakalaren termak

## Kanpo estekak

* (Gaztelaniaz)Agriparen termei buruzko planoa eta informazioa
* Datuak: Q518832
* Multimedia: Baths of Agrippa / Q518832
# Agriphiloides

Agriphiloides Crambidae familiako tximeleta genero bat da. Bere espezie tipoa Agriphiloides longipalpellus da.

## Espezieak

| Espeziea | Irudia | Egoera |
| Agriphiloides longipalpellus | | daturik gabe |

## Kanpo estekak

* Datuak: Q427705
* Espezieak: Agriphiloides
# Agripa (filosofoa)

Agripa (grezieraz: Ἀγρίππας, Agrippas) lehen mende bukaera inguruan bizi zen filosofo eszeptiko bat izan zen, hau da, Pirron baino 300 urte beranduago. "Zalantzaren bost bideen," edo troposen (grezieraz: τρόποι, tropoi) autoretzat hartzen da, egiazko ezagutzaren ezinezkotasunaren ustezko ezarpenak direnak.

## Bost bideak

Sexto Enpirikoren Pirronismoaren zirriborroak lanean agertzen dira. Sextoren arabera, "eszeptiko oraintsuenei" egozten zaie eta Diogenes Laerzio da, hauek Agripari egozten dizkionak.
Bideak dira:
* Desadostasuna: Gizarte arauen ziurgabetasuna eta filosofoen iritziak.
* Ad Infinitum progresioa: Proba guztiak frogatu behar dira, eta frogak frogatu beharra infinitura hedatzen da.
* Harremana: Gauza guztiak aldatzen dira haien arteko erlazioak aldatzen direnean edo ikuspuntu ezberdin batetik ikusten direnean.
* Onarpena: Egiaren onarpena hipotesi bat besterik ez da.
* Biribiltasuna: Egia baieztatua gurpil zoro bat da.
Lehena eta hirugarrena, jatorrizko zalantzaren hamar bideen laburpen bat dira, aurretik zegoen korronte eszeptikoaren oinarri zirenak. Beste hiruek, sistema eszeptikoaren bilakaera eta iritzi eta zentzuen hutsezintasunetan jatorri duten eragozpenen trantsizioa erakusten dute, zalantza bide abstraktu eta metafisikoagoetara.
Victor Brocharden esanak jarraituz: "Bost bideak, eszeptizismoak inoiz formulaturiko adierazpenik erradikalen eta zehatzen modura har daitezke. Zentzu batean, oraindik ere tentagarriak jarraitzen duen izaten." Diogenes Laerziok, Agripa eszeptikoari egozten dio Agriparen Trilema deituriko arazo filosofikoa, zeiana XX. mendean Hans Albert filosofoak Münchhasenen Trileman izenpean asimilatu eta planteatu zuen.

## Erreferentziak

* ↑ Jowett, Benjamin. (1867). Dictionary of Greek and Roman Biography and Mythology. 1 Little, Brown and Company, 77 or..
* ↑ Diogenes Laerzio, ix.
* ↑ Brochard, V., The Greek Skeptics.
* Datuak: Q365115
# Agripina

Agripina izan daiteke:
* Agripina Zaharra, Germanikoren emaztea.
* Agripina Gaztea, Klaudioren emaztea.
* Santa Agripina, martiria.
* Agripina (opera), Georg Friedrich Händelen opera.
* 645 Agrippina, asteroidea.
# Amaru

Amaru Errumaniako udalerri bat da, Buzau konderrian. 2.090 biztanle ditu, 67,78 kilometro koadroko azaleran banatuta.

## Herriak

Udalerrian honako herriak daude:
Amaru $^{(en)}$ Câmpeni $^{(en)}$ Dulbanu $^{(en)}$ Lacu Sinaia $^{(en)}$ Lunca $^{(en)}$ Scorțeanca $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2631497
# Amasias

Amasias (hebreeraz: אמציה‎) Judako errege bat izan zen, K.a. 797 eta K.a. 769 bitartean gobernatu zuena, gutxi gora-behera.
Joas Judakoaren seme eta oinordekoa, errege bezala egin zuen lehenengo gauza, bere aitaren hiltzaileak jazartzea izan zen. Israelgo mertzenario armada handi bat erabili zuen Judako lehen erregea izan zen, hauekin, Edom garaitu zuelarik. Baina, garaipen hau lortu ondoren, edomdar jainkoetakoren batzuk gurtu zituen, Kronikak lanaren egilearen arabera, bere ondorengo hondamendiaren arrazoia izan zena.
Israeli gerra deklaratu zion, Joas Israelgoak garaitu zuelarik Bet-Semeseko guduan, preso hartua eta, beranduagoa, eraila, Jerusalem, arpilatua izan zen bitartean.
* Datuak: Q313237
* Multimedia: Amaziah of Judah / Q313237
# Amasa-Villabonako Abertzaleak

Amasa-Villabonako Abertzaleak Espainiako Alderdien Legea onartu ondoren Villabonan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 842 izan ziren boto nuluak, emandako botoen %26,76.

## Ikus, gainera

* Espainiako Alderdien Legea

## Kanpo estekak

* Datuak: Q12253319
# Amaseno

Amaseno Italiako udalerri bat da. Frosinoneko probintzian kokatuta dago, Lazio eskualdean. 4.094 biztanle ditu, 77,73 kilometro koadroko azaleran banatuta.

## Mugakideak

Amasenok honako udalerri hauekin egiten du muga:
Castro dei Volsci Prossedi Roccasecca dei Volsci Sonnino Vallecorsa Villa Santo Stefano Monte San Biagio

## Kanpo estekak

* Datuak: Q116399
* Multimedia: Amaseno / Q116399
# Amarsipus carlsbergi

Amarsipus carlsbergi Amarsipus generoko animalia da. Arrainen barruko Actinopterygii klasean sailkatzen da, Amarsipidae familian. Indiako eta Ozeano Bareko itsaso ekuatorialetan bizi den arrain hau bere genero eta familia monotipikoen kide bakarra da.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Amarsipus carlsbergi», FishBase webgunean. Bertsioaren data: 2006(e)ko apirila.

## Ikus, gainera

* Amarsipus
* Amarsipidae

## Kanpo estekak

* FishBase.org
* Datuak: Q137884
* Espezieak: Amarsipus carlsbergi
# Amasei seme Euskalerri'ko

Amasei seme Euskalerri'ko Yon Etxaide 1958an plazaratutako saiakera liburua da. Bi urte lehenago Euskaltzaindiak Biographi Saillaren saria eman zion. Liburuaren hitzaurrea Koldo Mitxelenak egin zion. Liburuak hamasei biografia laburak biltzen ditu, oso modu dibulgatiboaz idatziak. Egileak lanean ez zuen jarraipen kronologikorik erabili. Biografietan sarritan poemak eta idazlan zatiak jaso zituen. Erein argitaletxeak 1990an berriro berrargitaratu zuen, euskara batuaz orduan, Hamasei seme Euskalerriko izenburuaz.

## Biografiak

* Pedro Antonio Añibarro
* Pedro Astarloa
* Axular
* Joan Batista Elizanburu
* Etxahun
* Joanes Etxeberri
* Bernart Etxepare
* Jose Maria Iparragirre
* Agustin Iturriaga
* Joan Ignazio Iztueta
* Manuel Larramendi
* Joanes Leizarraga
* Sebastian Mendiburu
* Juan Antonio Mogel
* Arnaut Oihenarte
* Juan Mateo Zabala

## Kanpo estekak

* Zeletak Euzko Gogoa aldizkarian (1958/03) egin zion kritika.
* Datuak: Q31188391
# Amartya Sen

Amartya Sen (bengaleraz: অমর্ত্য সেন; Mendebaldeko Bengala, India, 1933ko azaroaren 3a- ) ekonomilari hindua da. Oxfordeko Unibertsitateko irakaslea da. Hainbat gairi buruz egindako lanengatik da ezaguna; goseteak, giza garapenaren teoria, ongizatearen ekonomia eta pobreziaren mekanismoak aztertu ditu.
"Garapena eta askatasuna" liburuan azaltzen duenez, lotura estua dago, tiraniaren eta gosearen artean, eta demokraziaren eta oparotasunaren artean. Tiranietan, dio Senek,, gosetea izaten da: ≪Agintari autoritarioek ez dute pairatzen goserik ezta arazo ekonomikorik, et ez daukate goseteen aurkako neurriak hartzeko pizgarririk≫. Demokrazietan aldiz, gobernuek presio handiagoa dute ardura hori hartzeko.
Amartya Sen pobrezian, ongizatearen ekonomian eta gizarte hautaketan berezitutako ekonomialari ospetsua da. Arlo horietan egindako ikerketengatik Ekonomiako Nobel Saria jaso zuen 1998 urtean.
* Datuak: Q132489
* Multimedia: Amartya Sen / Q132489
# Aitzol Barandiaran

Aitzol Barandiaran Munduate (Ataun, 1986) bertsolari eta abeslari gipuzkoarra da.

## Ibilbidea

Gaztetan hainbat bertso sariketa irabazi zituen eta 2013an Iñaki Gurrutxagarekin batera Bi Bala rock taldea sortu zuen.
Kazetaritza ikasketak egin zituen eta 2017an ETBn Euskalduna naiz, eta zu? saioa zuzendu zuen Anjel Alkainekin batera.

## Bertsolaritza sariak

* Osinalde saria (1): 2007.
* Abra saria (1): 2007.
* Lizardi saria (1): 2010.

## Diskografia

Bi Bala taldearen diskoak.
* Wasabi (2014, autoekoizpena)
* Gure eroyak (2015, Bonberenea Ekintzak)
* Arazo modernoak (2017, Bonberenea Ekintzak)

## Erreferentziak

* ↑ Elkartea, Xenpelar Dokumentazio Zentroa-Bertsozale. «Aitzol Barandiaran - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2023-01-22).
* ↑ «Bi Bala» www.badok.eus (Noiz kontsultatua: 2023-01-22).
* ↑ Wasabi. (Noiz kontsultatua: 2017-09-28).
* ↑ Gure eroyak. (Noiz kontsultatua: 2017-09-28).
* ↑ Bi Bala – Arazo Modernoak | Bonberenea. (Noiz kontsultatua: 2017-12-06).

## Kanpo estekak

* Datuak: Q116294413
# Aitzol King

Aitzol Arenzana-King (Gormanston, 2002ko ekainaren 15a) irlandar errugbi jokalaria da, Leinster Rugby eta Irlandako U20 taldeetan atzelari eta hegaleko jokalari gisa jokatzen duena.

## Bizitza

Hirukoteetako bat, Iker eta Kealan anaiekin batera, lehen errugbian jokatu zuen Balbrigganekin, Clontarf-en sartu aurretik. Unibertsitate Eskola Katolikora joan zen Dublingo Unibertsitate Teknologikoan matrikulatu baino lehen, eraikuntza kudeaketa ikasteko. Aita irlandarra eta ama euskaldun batengandik jaio zen.

## Karrera

Leinster akademian sartu zen 2022-23 denboraldiaren aurretik. 2023ko urtarrilaren 28an Cardiff Rugbyren aurkako United Rugby Txapelketako Leinster Rugby partidako partida eguneko taldean sartu zen. Lehen taldearen debuta aulkitik egin zuen.

## Nazioarteko ibilbidea

Irlandako 20 urtez azpiko errugbi taldeko kidea, Grand Slam talde irabazlea. 2022an 2022ko Irlandako U20ko Sei Nazioen taldean jokatzen ari zela, 2022ko martxoan Ingalaterrako 20koen aurka bigarren zatian ordezko bezala sartu zen eta bi entsegu lortu zituen, kornerrean akrobazia barne.

## Erreferentziak

* ↑ «'Briggan club hail 'Our Lad' after win in France RUGBY U20 SIX NATIONS» Irish Independent February 15, 2022.
* ↑ «Meet the academy - year one 2022/23» Leinsterrugby.ie July 8, 2022.
* ↑ SL, TAI GABE DIGITALA. (29 January 2022). «Aitzol King, velocidad y potencia con raíces vascas para la Irlanda del futuro» naiz.
* ↑ «Leinster confirm seven new Academy players» the42.ie July 8, 2022.
* ↑ «Six Under-20 Grand Slam Winners Join Leinster Academy» Irishrugby.ie July 8, 2023.
* ↑ O'Connor, Ruaidhri. (January 27, 2023). «Will Connors to make Leinster return off bench as James Culhane and Aitzol King set for debuts» Independent.ie.
* ↑ Corrigan, Colm. (January 27, 2023). «King in line for debut, as veteran Kearney makes comeback» lmfm.ie.
* ↑ O'Brien, Brendan. (January 28, 2023). «Leinster breeze by Cardiff to extend unbeaten run» Irish Examiner.
* ↑ O'Sullivan, John. (March 20, 2022). «Grand Slam winners: Meet the Ireland U-20 squad» The Irish Times.
* ↑ «Aitzol King comes into Ireland U20 side for tilt at Grand Slam» Irish Times March 18, 2022.

## Kanpo estekak

* Datuak: Q117735399
# Aitzol Zubizarreta

Aitzol Zubizarreta Ormaetxea (Bilbo, Bizkaia, 1974) euskal telebista aurkezlea da. Nahiz eta Bilbon jaio, gernikarra da. Kazetaritza ikasi zuen Leioan.
Telebistaren munduan Canal Bizkaian hasi zen eta handik Euskal Irrati Telebistara pasatu zen. 2005etik 2008ra, ETB 2ko Teleberri albistegia aurkezten aritu zen, Julio Ibarrak albisteak aurkezteari utzi zionean hasi zen alegia. ETB3ko Mundua Gaur eta ETB 2ko El Punto eta Mundo.Hoy saioetan ibili zen. 2013an Eusko Jaurlaritzako Kultura eta Hezkuntza Saileko komunikazio arduradun izendatu zuten.

## Lanak

* Teleberri (ETB 2, 2005-2008)
* El Punto (ETB 2)
* Mundo.Hoy (ETB 2)
* Mundua Gaur (ETB 3)

## Erreferentziak

* ↑ «Aitzol Zubizarreta, Eusko Jaurlaritzako Kultura eta Hezkuntza Saileko Komunikazio arduradun» Berria 2013-1-3.
* Datuak: Q12252979
# Aitzol Aramaio

Aitzol Aramaio Bengoetxea (Ondarroa, 1971 - ib., 2011ko apirilaren 24a) zuzendari eta gidoilaria zen. Ikus-entzunezko komunikazioa ikasi zuen EHUn. Terminal film laburrarekin estreinatu zen 2002an.
Egin zuen film luze bakarra (Un poco de chocolate, 2008. urtekoa) Unai Elorriagaren SPrako tranbia eleberrian oinarritu zen.
40 urterekin hil zen, bihotzekoak jota. Hurrengo urtean, 2012an Marabilli Sormen Festibala abiatu zuten herrian haren omenez, arte desberdinetan aritutako artistak sostengatuz. Bi urtetik behin antolatu dute ordutik. Izena, haren esaldi ezagun batetik hartu dute: "Bixitxi marabilli re", Piztiak taldeak abesti bihurtu zutena.

## Formakuntza

Andoaingo Zinema eta Bideo Eskolan ikasketak egin ostean, 1992tik aurrera Urnietako Zinema Eskolan formakuntza egin zuen. Bertan, Juanma Bajo Ulloak eta José Luis Guerinek klaseak ematen zituzten zuzendaritza lanak irakasteko. Halaber, gidoigintza ikastaroa egin zuen bertan Michel Gaztanbide eta José Antonio Vitoriarekin. ETBrako proiektu batzuetan parte hartu eta gero, 1999an joan zen Los Angelesera "Jullia" pelikulan zuzendari laguntzaile moduan lan egitera. 2000tik hainbat spot zuzendu zituen Iberdrola, Telefónica, BBK edo Deia-rako.

## Lanak
### Zuzendutako filmak

* Terminal (2002), film laburra. Latin American Film Festival (Londres, Erresuma Batua), Morbegno Film Festival (Morbegno, Italia) eta Georgetown Film Festival (Georgetown, Ameriketako Estatu Batuak) zinemaldietako atal ofizialetarako hautatu zuten, besteak beste. Hainbat sari jaso zituen, hauek dira aipagarrienak: Veneziako Film Laburren Nazioarteko Zinemaldiko (Off zirkuitua) ikusleen saria; Lizarrako Film Laburren III. Erakusketako ikusleen saria; Beasaingo Zinemaldiko ikusleen saria; Cortada film laburren zinemaldiko (Gasteiz) epaimahaiaren saria.
* Un poco de chocolate (2008), film luzea: Héctor Alterio, Daniel Brühl eta Bárbara Goenaga aktoreekin.

### Beste batzuk

Horretaz gain, hainbat bideoklip grabatu zituen Kepa Junkera, Berri Txarrak, Pi L.T. edota Mikel Urdangarinekin.

## Erreferentziak

* 1 2 «Aitzol Aramaio Bengoetxea», Auñamendi Eusko Entziklpedia.
* ↑ Euskadiko Filmategia
* ↑ "Aitzol Aramaio zinema zuzendaria hil da" (Berria, 2011-04-25).

## Kanpo estekak

* Kirmen URIBE: «Aitzol Aramaiori», Gara, 2011-05-02.
* Datuak: Q8192402
# Aitzol Arzallus

Aitzol Arzallus Lizeaga (Donostia, 1978ko abenduaren 19a -) kirolari paralinpiar donostiarra da, 7-ko futbolean aritzen dena. C7 motako paralisia dauka. Udako bi Paralinpiar Jokotan hartu du parte eta 1996an brontzezko domina eskuratu zuen Estatu Batuetako taldeari 2-1 irabazi ondoren.

## Palmaresa

* Atlanta 96: Hirugarren postua.
* Sidney 00: Seigarren postua.
* Datuak: Q13929722
# Aitzol Atutxa

Aitzol Atutxa Gurtubai (Dima, Bizkaia, 1988ko uztailaren 17a) bizkaitar aizkolaria da. 2007tik aurrera Bizkaiko txapelduna da, eta 2014tik 2018 arte Euskal Herriko txapelduna ere bai. EHUn Enpresa Zientzietan diplomaduna da, eta Negozioen Kudeaketan graduatua. Bi familia-enpresaren arduradura da ), eta 2020ko otsailaz geroztik Dimako Garena jatetxearen jabea. Bi semeren aita da.

## Kirol lorpenak

* Euskadiko Txapelketa (5): 2014, 2015, 2016, 2017, 2018.
* Bizkaiko Txapelketa (15): 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021.
* Bizkaiko bikotekako Txapelketa (16): 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020
* Bizkaiko Aizkora Open Txapelketa (4): 2007, 2008, 2009, 2010
* Donostiako Urrezko Kopa (4): 2015, 2016, 2017, 2018.
* "Bost Kirol" (1): 2019, Inhar Urruzuno lagun hartuta.
* Urrezko Aizkora (9):
** Banaka (2): 2016, 2017
** Binaka (7): 2008, 2009, 2011, 2014, 2015, 2016, 2017
* Ramon Latasa Sariketa (3): 2014, 2018, 2022

## Erreferentziak

* ↑ Berria. «Aitzol Atutxa. (Dima, Bizkaia, 1988)» Berria (Noiz kontsultatua: 2022-12-27).
* ↑ Egur Sport: Atutxa II.a
* ↑ (Gaztelaniaz) Gómez, Verónica. (2020-11-24). «Aitzol Atutxa: el aizkolari más laureado de su generación» Cadena SER Euskadi (Noiz kontsultatua: 2020-12-26).

## Kanpo estekak

* Intxausti Aranguren, Gorka, Atutxatarrak: «Zer ikusi, hura ikasi, eta horretan hasi», berria.eus
* Datuak: Q16516007
* Multimedia: Aitzol Atutxa / Q16516007
# Aitzol Iriondo

Aitzol Iriondo Igartza (Donostia, 1977ko martxoaren 8a) gipuzkoar aktibista da. ETArekin harreman zuelakoan, 2008an Eneko Zarrabeitia eta Aitor Artetxerekin batera Gerden atxilotu zuten.

## Erreferentziak

* ↑ «Detenidos tres miembros de ETA, entre ellos Aitzol Iriondo, sucesor de 'Txeroki'» 20 minutos 2008-12-8.
* Datuak: Q2828818
# Aitzol Lasa

Aitzol Lasa Oyarbide (Barañain, 1978an) euskal matematikari eta dibulgazioko idazlea da. Matematikan lizentziaduna da Euskal Herriko Unibertsitatean (2005) eta gaur egun matematika irakasle dihardu Nafarroako Unibertsitate Publikoan.

## Bibliografia
### Liburuak

* Usategiaren printzipioa (2015, denonartean)
* Hodeietan (2012, Elhuyar edizioak)

## Sariak

* 2010eko CAF-Elhuyar saria gazteei zuzendutako zientzia-narrazio kategorian.
* Datuak: Q20492295
# Aitzol udal euskaltegia

Aitzol Udal Euskaltegia Tolosako udal euskaltegia da eta Aitzol euskaltzalearen omenez jarri zioten izena. 1983an sortutako HABE euskaltegi sarean sartuta dago. Gaur egun Gorosabel eraikinean dago, Rondilla Kalean.
1980an lehen udal euskaltegiak sortu ziren, ordura arte gau-eskolak ari ziren lanean militantzia lana eginez. Instituzionalizazioaren bidez, Tolosan lanean ari ziren irakasle askok profesionalizazio maila lortu zuten.
Tolosako Euskaltegiak 1982an hasi zuen ibilbidea Euskal Herria plazan, gaur egun TOPIC dagoen eraikinean, bertan 15 urte gin zituen. 1997tik 2003 bitartean Plaza Berrian egon zen, eta 1993tik aurrera Gorosabel eraikinean.
Aitzol Udal Euskaltegiak 1986an hartu zuen Aitzol izena, urte hartan bete baitziren 90 urte Aitzol fusilatu zutela.
Helduak alfabetatu eta euskalduntzeaz gainera, hainbat kanpaina eta ekitaldi egiten ditu urtero. Hasiera-hasieratik euskaltegiaren helburu nagusia tolosaldearren eskaera osoari erantzutea izan da, 700 ikasle matrikulatu ziren urteak ere izan dira.

## Erreferentziak

* ↑ «Aitzol Udal Euskaltegia | Tolosa» udala.tolosa.eus 2018-09-03 (Noiz kontsultatua: 2021-08-24).

## Kanpo estekak

* Datuak: Q108379622
# Amblyxena

Amblyxena Coleophoridae familiako tximeleta genero bat da. Bere espezie tipoa Amblyxena enopias da.

## Espezieak

| Espeziea | Irudia | Egoera |
| Amblyxena enopias | | daturik gabe |
| Amblyxena pilifera | | daturik gabe |

## Kanpo estekak

* Datuak: Q4741648
# Ambon (Bretainia)

    Artikulu hau Morbihango udalerriari buruzkoa da; beste esanahietarako, ikus «Ambon».
Ambon Bretainiako Morbihan departamentuko udalerria da. Bro Gwened lurralde historikoan dago.

## Biztanleria

| urtea | | 1851 | 1 814 | 1896 | 1 599 | 1954 | 1 004 |
| 1794 | 3 991 | 1856 | 1 815 | 1901 | 1 610 | 1962 | 1 010 |
| 1800 | 4 091 | 1861 | 1 739 | 1906 | 1 651 | 1968 | 1 008 |
| 1806 | 2 881 | 1866 | 1 773 | 1911 | 1 551 | 1975 | 904 |
| 1820 | 3 401 | 1872 | 1 707 | 1921 | 1 296 | 1982 | 881 |
| 1831 | 2 175 | 1876 | 1 667 | 1926 | 1 241 | 1990 | 1 006 |
| 1836 | 2 031 | 1881 | 1 709 | 1931 | 1 228 | 1999 | 1 255 |
| 1841 | 1 957 | 1886 | 1 662 | 1936 | 1 154 | |
| 1846 | 1 827 | 1891 | 1 618 | 1946 | 1 097 | |

## Administrazioa

Auzapezen zerrenda :
| Agintealdia | Auzapeza | Alderdia |
| 2001- | Bernard Audran | PCF |

## Kanpo estekak

* Amboneko Udal webgunea (Frantsesez)
* Datuak: Q62883
* Multimedia: Ambon (Morbihan) / Q62883